นลท.แห่ขายทำกำไร WICE ฉุดราคาหุ้นร่วงหนัก 3 วันติด กังวลงบฯ Q1/61 ไม่สดใส
นลท.แห่ขายทำกำไร WICE ฉุดราคาหุ้นร่วงหนัก 3 วันติด กังวลงบฯ Q1/61 ไม่สดใส ล่าสุด ณ เวลา 11.55 น อยู่ที่ระดับ 5.55 บาท ลดลง 0.25 บาท หรือ 4.31% สูงสุดที่ระดับ 5.65 บาท ต่ำสุดที่ระดับ 5.45 บาท มูลค่าการซื้อขาย 24.29 ล้านบาท
4 เม.ย. 2561

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 11.55 น อยู่ที่ระดับ 5.55 บาท ลดลง 0.25 บาท หรือ 4.31% สูงสุดที่ระดับ 5.65 บาท ต่ำสุดที่ระดับ 5.45 บาท มูลค่าการซื้อขาย 24.29 ล้านบาท

ทั้งนี้ ราคาหุ้น WICE ยังคงปรับตัวลดลงอย่างต่อเนื่องเป็นวันที่ 3 นับตั้งแต่ราคาปิดที่ระดับ 6.70 บาท เมื่อวันที่ 29 มี.ค. 61
ด้านนายกิจพณ ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ปัจจัยที่ส่งผลให้ราคาหุ้น WICE ปรับตัวลดลงในช่วงนี้ คาดมากจากนักลงทุนมีความกังวลในเรื่องของผลประกอบการ เนื่องจากในช่วงก่อนหน้าที่มีการรายงานผลประกอบการของกลุ่มบริษัทขนาดเล็กที่พบว่าส่วนใหญ่ไม่ได้ออกมาดีมากนัก จึงคาดว่าเป็นสาเหตุที่ทำให้นักลงทุนเทขายทำกำไรออกมาในช่วงก่อนประกาศผลประกอบการไตรมาส 1/61